हादसे में घायल बस परिचालक की इलाज के दौरान मौत हो गई। जानकारी के अनुसार फूलबेहड़ थाना क्षेत्र के मालपुर गुरुद्वारे के पास गुरुवार की सुबह पलिया से चलकर लखीमपुर जा रही बस संख्या यूपी 31 टी 2887 की सामने से आ रहे ट्रक से जोरदार टक्कर हो गई। हादसे में बस में बैठी सवांरियो को काफी चोटें आई। बस के अगले हिस्से के पचक्के उड़ गए और टक्कर की आवाज सुनकर आस-पास के लोग दौड़ कर घटना स्थल पहुँच गए। सूचना पाकर सुन्दरवल चौकी इंचार्ज सुनील सिंह ने घायलों को स्थानीय लोगों की मदद से जिला अस्पताल भेजवाया।